মডেল উত্তরপত্র থেকে ফলাফল প্রকাশের দিনক্ষণ, জানিয়ে দিলেন শিক্ষামন্ত্রী

ওয়েব ডেস্ক: রবিবার এসএসসির (SSC) একাদশ-দ্বাদশের শিক্ষক নিয়োগ পরীক্ষা সুষ্ঠুভাবেই সম্পন্ন হয়েছে। পরীক্ষা শেষ হতেই নিজ মুখে এ কথা জানালেন শিক্ষামন্ত্রী ব্রাত্য বসু (Bratya Basu)। আজকের গোটা পরীক্ষা পর্ব স্বচ্ছতার সঙ্গে শেষ হয়েছে বলে স্পষ্ট করার পাশাপাশি এসএসসি সংক্রান্ত একাধিক তথ্য দিয়েছেন শিক্ষামন্ত্রী। ভিনরাজ্য থেকে আসা চাকরি প্রার্থীর সংখ্যা থেকে মোট পরীক্ষার্থীর সংখ্যা, পরীক্ষার পর সাংবাদিক বৈঠকে উঠে এল পরীক্ষার ফলাফল প্রকাশের প্রসঙ্গও (Exam Result)। কবে প্রকাশিত হবে পরীক্ষার ফলাফল? কবেই বা ইন্টারভিউ (Interview)? খুঁটিনাটি জানা গেল।

রবিবার সাংবাদিক বৈঠকে বসেন শিক্ষামন্ত্রী ব্রাত্য বসু (Bratya Basu) ও এসএসসি-র চেয়ারম্যান সিদ্ধার্থ মজুমদার (Sidharth Majumder)। বৈঠক থেকে তাঁরা জানালেন, নবম-দশমের শিক্ষক নিয়োগ পরীক্ষার মডেল উত্তরপত্র আগামী ১৬ সেপ্টেম্বর আপলোড করা হবে। উত্তরপত্র এসএসসি (SSC)-র ওয়েবসাইটে দেখতে পাবেন চাকরি প্রার্থীরা।

আরও পড়ুন: স্বচ্ছতার সঙ্গে SSC পরীক্ষা হয়েছে: ব্রাত্য বসু

অন্যদিকে, একাদশ-দ্বাদশ শ্রেণীর মডেল উত্তরপত্র আপলোড করা হবে ২০ সেপ্টেম্বর। এই উত্তরপত্র নিয়ে কারও কোনও সমস্যা থাকলে তা জানানোর সুযোগ পাবেন চাকরিপ্রার্থীরা। সমস্যা জানাতে হবে ৫ দিনের মধ্যে ওয়েবসাইটে। ২ বছর এই উত্তরপত্র সংরক্ষিত থাকবে। পরীক্ষার্থীদের উত্তরপত্রের স্ক্যান করা ইমেজও আগামী ১০ বছরের জন্য সংরক্ষণ করা হবে।

কবে প্রকাশিত হবে ফলাফল?
কমিশন সূত্রে খবর, চলতি বছর পুজোর পর ফলাফল প্রকাশ পাবে। জানানো হবে, কারা ইন্টারভিউয়ের জন্য যোগ্য। আগামী নভেম্বর (November) মাসে ইন্টারভিউয়ের প্যানেল প্রকাশিত হবে। তারপর ইন্টারভিউ চলবে। আগামী ৩১ ডিসেম্বরের মধ্যে ইন্টারভিউ শেষ করে নিয়োগ প্রক্রিয়া সম্পূর্ণ করে ফেলা হবে বলে জানিয়েছেন এসএসসির চেয়ারম্যান।

দেখুন অন্য খবর